b'\n_START_ARTICLE_\nJonas Pakutinskas\n_START_SECTION_\nKvalifikacijos k\xc4\x97limas\n_START_PARAGRAPH_\n1960-1966\xc2\xa0m. neakivaizdiniu b\xc5\xabdu studijavo Lietuvos \xc5\xbeem\xc4\x97s \xc5\xabkio akademijoje ir jam 1966\xc2\xa0m.buvo suteikta hidrotechnikos in\xc5\xbeinieriaus kvalifikacija. 1970-1974\xc2\xa0m. neakivaizdiniu b\xc5\xabdu studijavo Lietuvos \xc5\xbeem\xc4\x97s \xc5\xabkio ekonomikos mokslinio tyrimo instituto aspirant\xc5\xabroje. 1974\xc2\xa0m. Vilniaus universitete apsigyn\xc4\x97 ekonomikos moksl\xc5\xb3 kandidato disertacij\xc4\x85 ir jam 1975\xc2\xa0m. suteiktas ekonomikos moksl\xc5\xb3 kandidato mokslinis laipsnis._NEWLINE_1993\xc2\xa0m. Lietuvos mokslo taryba nostrifikavo mokslo laipsn\xc4\xaf, suteikt\xc4\x85 u\xc5\xbe ekonomikos moksl\xc5\xb3 kandidato disertacij\xc4\x85, apgint\xc4\x85 1974 m. Vilniaus universitete, ir suteik\xc4\x97 socialini\xc5\xb3 moksl\xc5\xb3 daktaro laipsn\xc4\xaf._NEWLINE_1989\xc2\xa0m. baig\xc4\x97 Lietuvos SSR valstybinio agropramoninio komiteto Respublikin\xc4\x99 auk\xc5\xa1t\xc4\x85j\xc4\x85 agropramoninio komplekso valdymo mokykl\xc4\x85, kurioje k\xc4\x97l\xc4\x97 kvalifikacij\xc4\x85 pagal special\xc5\xb3 mokymo plan\xc4\x85, paruo\xc5\xa1\xc4\x97 ir apgyn\xc4\x97 baigiam\xc4\x85j\xc4\xaf darb\xc4\x85.\n_START_SECTION_\nPedagoginis darbas\n_START_PARAGRAPH_\n1975-1979\xc2\xa0m. Maskvos kooperacijos instituto Vilniaus neakivaizdiniame fakultete d\xc4\x97st\xc4\x97 \xc5\xbdem\xc4\x97s \xc5\xabkio ekonomik\xc4\x85, Pramon\xc4\x97s ekonomik\xc4\x85 ir Liaudies \xc5\xabkio planavim\xc4\x85._NEWLINE_1985\xc2\xa0m.Vilniaus valstybiniame pedagoginiame institute d\xc4\x97st\xc4\x97 Pramones ekonomik\xc4\x85.\n_START_SECTION_\nMokslin\xc4\x97 veikla\n_START_PARAGRAPH_\nMoksli\xc5\xa1kai i\xc5\xa1tyr\xc4\x97 durpini\xc5\xb3 tr\xc4\x85\xc5\xa1\xc5\xb3 gaminimo ir naudojimo ekonomin\xc4\xaf efektyvum\xc4\x85 Lietuvos SSR.Atliko mokslinius tyrimus ir kartu su bendradarbiais sudar\xc4\x97 Lietuvos SSR \xc5\xbeem\xc4\x97s kadastr\xc4\x85 panaudojant elektronines skai\xc4\x8diavimo ma\xc5\xa1inas. \xc5\xbdem\xc4\x97s vertinimo problematikoje moksli\xc5\xa1kai i\xc5\xa1nagrin\xc4\x97jo \xc5\xbeem\xc4\x97s na\xc5\xa1umo ir jos naudojimo ekonominio efektyvumo vertinimo klausimus.'